《吴烈女》
宋代·翁森

士习与世换，一堕不自持。
宁如二女子，至性不自移。
二之能为二，所惧大节亏。
吾父死汝手，吾身岂汝随。
匪云随我节，义合同其归。
空山雨流血，白日寒无辉。
女子有是哉，道旁为嗟咨。
北风飒万类，始见青松姿。
有女焯其行，发潛可无诗。
死其身不顾，身后遑所知。
伤心复伤心，风味日以漓。
寄语读书者，曷不愧于斯。

作者简介：台州仙居二，字秀卿，号一瓢。宋亡，隐居教授，取朱熹白鹿洞学规以为训，从学者甚众。有《一瓢集》。